معبد ديبود

معبد ديبود معبد مصرى من النوبه موجود ف مدريد من سنة 1970. البنا معبد ديبود ف الاصل كان على بعد 15 كيلومتر (9.3 ميل) جنوب أسوان و اتبنا 200 سنه ابل الميلاد ف جنوب مصر مش بعيد عن اول شلالات نهر النيل و عن مركز دينى كبير مكرس للالهة ايزيس ف جزيرة فيله . بناه ملك الكوشيين على شكل مصلى من اوضه واحده صغيره مكرسة للاله آمون . و اتبنا و اتزين على تصميم شبه معبد الدكه. و ايام بطليموس السادس ، بطليموس التامن و بطليموس الاتناشر من سلالة البطالمة ، تم تمديده على كل الجوانب الاربعة لتشكيل معبد صغير، 12 X 15 متر ( 39 قدم × 49 قدم)، و كان مخصصا لايزيس من فيلة . و كمل زخارفه الأباطره الرومان أوغسطس و تيبيريوس . السد العالى ايام بنا السد العالى كان معبد ديبود متهدد ان مية النيل تغطيه زى كتير من اثار النوبه. اليونسكو عمل حمله دوليه لحفظ الارث التاريخى الغنى ده. و كعلامة عن الشكر للمساعده اللى عملتها اسبانيا ف انقاذ معابد ابو سمبل ، اتبرعت الدولة المصرية بمعبد ديبود لاسبانيا سنة 1968. مدريد اتعاد بنا المعبد ف واحد من جناين مدريد، باركى ديل اويستى ، مش بعيد عن القصر الملكى ف مدريد ، و اتفتح للجمهور سنة 1972. شوف معابد فرعونيه بره مصر مصادر